Greenie knižnica

Greenie knižnica je nekomerčný internetový projekt, zameraný na voľné stiahnutie kníh a e-kníh amatérskych autorov. Počiatky projektu siahajú do roku 2011. V roku 2021 bolo v knižnici viac ako 200 kníh. Cieľom je vytvoriť knižnicu, kde môžu amatérski autori vydávať svoje diela po tom, čo prejdú kontrolou, a podporovať ľudí, ktorí chcú vydať svoju knihu a naučiť sa viac o kreatívnom písaní. V súčasnosti tvorí knižnicu okrem kníh tiež hudba, kvízy, tipy pre nových autorov či rozhovory s profesionálnymi spisovateľmi.

Kategórie kníh 
Všetky knihy, ktoré sú súčasťou Greenie knižnice, sú zaradené do jednej z piatich základných kategórií. V júni 2021 bolo v knižnici 202kníh:
 50 diel v kategórii beletria
 87 diel v kategórii poézia
 6 diel v kategórii výroky
 6 diel v kategórii recepty
 32 diel v kategórii odborné knihy a kreatívne písanie
 21 diel v kategórii hry a herná literatúra.

Formáty kníh 

Cieľom knižnice je poskytovať knihy zadarmo v rôznych formátoch tak, aby boli čitateľné na množstve zariadení. Diela sa dajú čítať na počítači, tablete, mobile, čítačke elektronických kníh i na netypických zariadeniach pre čítanie kníh – ako je MP3 prehrávač či fotoaparát. Formáty kníh:
 PDF a tlačové PDF
 OpenDocument (ODT) a OpenDocument na tlač
 TXT a ASCII TXT (bez diakritiky)
 HTML a komprimované JPEG obrázky
 elektronické knihy ePub, Mobi (natívny formát pre Amazon Kindle) a Palm PDB
 niektoré knihy sú tiež vo formáte A5 PDF a A5 OpenDocument

Jazyky 
Knihy v Greenie knižnici sú v drvivej väčšine v slovenskom jazyku. Pri všetkých knihách je tiež odkaz na automatické preloženie cez službu Google Translate.

Knihy v češtine 
 fantasy román Zvítězit nebo zemřít (Vojtěch Raška)
 kartová hra Města (Stanislav Hoferek)
 kartová hra Města: Byzanc (Stanislav Hoferek)
 kreatívna Malá kniha tvořivosti (Stanislav Hoferek)
 odborná Životospráva na jednu normostranu - česká verze (Stanislav Hoferek)
 rozprávková kniha Pohádky ke čtení (Stanislav Hoferek)
 zbierka básní Bláznovo Jeviště (Tereza Hrušková)
 zbierka básní Cesta (Tereza Hrušková)
 zbierka básní Iluze existence (Pavel Sekerák)
 zbierka básní Jelen bez domova (Tereza Hrušková)
 zbierka básní Růže lásky a její trny (Jan Indrák)

Knihy v iných jazykoch 
 herná Stacraft CO-OP (Stanislav Hoferek, Angličtina)
 kartová hra Cities (Stanislav Hoferek, Angličtina)
 kartová hra Cities: Byzantium (Stanislav Hoferek)
 kreatívna Ein kleines Buch der Kreativität (Stanislav Hoferek, Nemčina)
 kreatívna A kreativitás kézikönyve (Stanislav Hoferek, Maďarčina)
 kreatívna The small book of creativity (Stanislav Hoferek, Angličtina)
 odborná Lebensweise auf eine Normseite (Stanislav Hoferek, Nemčina)
 odborná One standard page about healthy lifestyle (Stanislav Hoferek, Angličtina)
 zbierka básní BLACK and WHITE poetry (Pavel Sekerák, Angličtina)
 zbierka básní Disconnected (Pavel Sekerák, Angličtina)
 zbierka básní Zehn kleine Gedichte (Pavel Sekerák, Nemčina)

Do budúcna sa ráta s prekladom niekoľkých ďalších kníh do českého, anglického, maďarského a nemeckého jazyka.

Hudba 

Súčasťou Greenie knižnice je v súčasnosti niekoľko hudobných albumov, vytvorených pomocou počítačového softvéru a voľne prístupných hudobných ukážok. Hudobné albumy sú voľne dostupné, vrátane výberových albumov.

Financovanie 

Greenie knižnica je hostovaná na subdoméne, čo umožňuje minimalizovať náklady na prevádzku. Pôvodne bola na adrese knihy.greenie.sk, ale po krádeži domény greenie.sk doménovou mafiou sa obsah presunul na subdoménu knihy.rs-design.sk. V súčasnosti je projekt hostovaný vďaka vydavateľstvu Elist na ich subdoméne greenie.elist.sk.

Zaujímavosti 
 V knižnici sú aj diela, ktoré sa dajú považovať za sporné. Ide o knihy, ktoré sa venujú politike, náboženstvu, úlohe žien v spoločnosti či sexuálnej výchove.
 Súčasťou projektu je kalkulačka, ktorá vznikla zlepšením kalkulačky normostrán zo stránky normostrana.sk. Greenie kalkulačka počíta aj minúty čítania, klasické strany či porovnania so známymi knihami. Vytvorená bola aj vlastná jednotka rýchlosti čítania.
 Prvé dielo v knižnici je prvý diel Vodnej planéty. Ide o knihu, ktorá bola pôvodne výkladom sna, neskôr poviedkou, následne románom, neskôr trilógiou a v súčasnosti knižnou sériou.
 Na jednom mieste sú rozpísané všetky dôležitejšie postavy zo všetkých kníh, dokonca aj z diel náučnej literatúry a poézie.
 Niektoré knihy boli vytvorené kolektívom autorov, či už cez internet, alebo na osobnom stretnutí.
 Najkratšia kniha má len dve normostrany.
 Dvojica autorov napísala viac ako 70 % kníh.
 V knižnici sú nielen knihy z hernej literatúry, ale aj niekoľko vlastných hier. Všetko potrebné si stačí vytlačiť na bežnej tlačiarni a nastrihať.
 Súčasťou je tiež kniha, v ktorej každé slovo začína na to isté písmeno. Platí to aj pre predslov ku knihe.
 Celá knižnica bola v minulosti aj ako .deb balíček pre operačné systémy Debian a Ubuntu. Dokonca bol k dispozícií aj inštalátor pre Microsoft Windows.

Referencie

Pozri aj 
 Internetová stránka knižnice
 Zoznam autorov

Slovenské webové stránky
Vydavateľstvá na Slovensku
Digitálne knižnice